**OPĆINSKI SUD U SPLITU**

**RAZDJEL: 109**

**GLAVA: 80**

**RKP: 21004**

**OIB: 61980608934**

**OBRAZLOŽENJE OPĆEG DIJELA FINANCIJSKOG PLANA 2025.-2027.**

**PRIHODI I PRIMICI**

Planirane prihode u razdoblju 2025.-2027. Općinski sud u Splitu ostvarivat će iz:

 2025.(EUR) 2026.(EUR) 2027.(EUR)

* Izvor 11-Opći prihodi i primici 16.052.813,00 16.462.807,00 16.438.520,00
* Izvor 31-Vlastiti prihodi 4.115,00 4.115,00 4.115,00
* Izvor 43-Ostali prihodi za pos.nam. 66,00 66,00 66,00
* Izvor-52-Ostale pomoći 42.000,00 42.000,00 42.000,00

Prihodi iz izvora 11 ostvaruju se iz državnog proračuna i planirani su u skladu sa dostavljenim limitima; prihodi iz izvora 31 su vlastiti prihodi (prihodi od preslika spisa i najma prostora za postavljanje caffe aparata) koji su planirani na temelju ostvarenih prihoda iz prethodnih godina; prihodi iz izvora 43 su prihodi od uplata pasivnih kamata na novčanim sredstvima redovnog i depozitnog žiro-računa koji su planirani na temelju ostvarenih uplata iz prethodnih godina; prihodi iz izvora 52 su prihodi suda od pomoći od općinskih i gradskih proračuna za sufinanciranje poslova obnove zemljišnih knjiga koji su planirani na temelju ostvarenih prihoda iz prethodnih godina.

**RASHODI I IZDACI**

U odnosu na 2024. godinu rashodi za zaposlene za 2025. godinu su povećani s obzirom na

 očekivano zapošljavanje 5 sudaca i 13 službenika (za koje su natječaji u tijeku i očekuje se

 da će početi sa radom od 12/2024.-4/2025.) te očekivano zapošljavanje 9 službenika (od

 4/2025. na koje sud ima pravo s obzirom na izmjenu Odluke o broju sudaca OSST-a kojom

 isti ima više od 100 sudaca) i 4 suca (za koje se očekuje da će početi sa radom u 10/2025.),

 uvećano za minuli rad, te zapošljavanje po Detaljnom planu izlaganja na javni uvid

 podataka prikupljenih katastarskom izmjerom, osnivanja, obnove i otvaranja zemljišnih

 knjiga, ali je s obzirom na limit iskazano manje povećanje od stvarno očekivanog.

 Za 2026. i 2027. planirani su rashodi za ukupan broj zaposlenih u 2025. i uvećani za minuli

 rad, ali je s obzirom na limit iskazano manje povećanje od stvarno očekivanog.

 U planiranom razdoblju 2025.-2027. povećani su rashodi za prekovremeni rad zbog obveze

 rada na izlučivanju arhivske građe, rada zemljišnoknjižnih referenata na rješavanju

 zemljišnoknjižnih predmeta te provedbe aktivnosti sređivanja i digitalizacije arhivske građe

 u sklopu inicijative NPOO C2.2.

 Tijekom razdoblja 2025.-2027. planira se provesti postupak javne nabave za usluge

 sistematskih pregleda djelatnika po Kolektivnom ugovoru i Zakonu o plaći i drugim

 materijalnim pravima pravosudnih dužnosnika u iznosu od 160,00 EUR po djelatniku.

 Tijekom čitavog razdoblja planiranja 2025.-2027. povećani su rashodi za najamnine (zbog

 potrebe osiguranja najma telefonske centrale u novoj zgradi suda gdje je preseljenje

 izvršeno početkom 2024. godine) te rashodi za poštanske usluge (zbog povećanja cijena

 poštanskih usluga u ugovorima o javnoj nabavi).

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne ili u sljedeću godinu (donos i odnos) planirani su na izvorima 31-Vlastiti prihodi, 43-Ostali prihodi za posebne namjene i 52-Ostale pomoći (jer se do kraja tekuće godine ne uspiju iskoristiti sva sredstva iz prethodne godine i sredstva ostvarena u tekućoj godini). Sredstva na izvoru 31 koristit će se za nabavu dugotrajne nefinancijske imovine, na izvoru 43 će se uplatiti u proračun i iskoristiti za intelektualne usluge, a na izvoru 52 će se koristiti za računalne usluge prijenosa podataka i naknade ZK referentima koji rade na poslovima obnove zemljišnih knjiga.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze |  10.465.392,62 EUR |  9.577.030,99 EUR   |
| Dospjele obveze |  48.497,63 EUR |  7.875,74 EUR |